cyanic-selkie/wikianc huggingface dataset:
ჩაიკოვსკის საერთაშორისო კონკურსი
26px საქართველოს სსრ 25px საქართველო
პ. ჩაიკოვსკის სახელობის მეცამეტე საერთაშორისო კონკურსი უნდა ჩატარებულიყო 2006 წელს, მაგრამ იგი [http://old.radiomayak.ru/culture/06/02/02/43233.html. გადაიტანეს] 2007 წელს.
იხილეთ აგრეთვე
thumb|right|310 px|[[კუშე|ჩაიკოვსკის I საერთაშორისო კონკურსისადმი მიძღვნილი საფოსტო მარკა, მოსკოვი, სსრკ, 1958. ა). «გედების ტბა», ბ). პ. ჩაიკოვსკის პორტრეტი]]
სქოლიო
კატეგორია:მუსიკალური კონკურსები კატეგორია:კლასიკური მუსიკა კატეგორია:რუსული კულტურა
ატამან ეფრემოვების სასახლე
ატამან ეფრემოვების სასახლე (Дворец атаманов Ефремовых) — XVIII საუკუნის სამოქალაქო არქიტექტურის ძეგლი. მდებარეობს სტანიცა სტაროჩერკასკში. სასახლე აგებულია 1761წელს ეფრემოვების მამულში და ემსახურებოდა ატამან ეფრემოვებს.
აღწერა
ატამანების სასახლის ფასადი აგებულია კლასიციზმის სტილში. მისი არქიტექტურა ჰგავს მოსკოვისა და სანქტ-პეტერბურგის თავდაზნაურობის სასახლეთა არქიტექტურას. ცენტრალური რიზალიტის სამკუთხა ფრონტონი უჭირავს ოთხ ერთცალიან და ორ წყვილიან ნახევრადკოლონებს.
სწორკუთხა სანდრიკები გარს აკრავს მეორე სართულის ფანჯრებს, ხოლო პირველი სართულისა ხახვისებური ფორმისაა. სასახლის კედლების გადამუშავებისას ყურადღება გაუმახვილებიათ ფართო, მასშტაბურ ფანჯრებზე. პირველი სართულის ფანჯრები მცირე ზომისაა, ხოლო მეორე სართულისა - ფართო, ნათელი და შენობას აძლევს სასახლის შეხედულებას. ატამან ეფრემოვების სასახლე ააშენეს კარის ეკლესიასთან ერთად.
მრავალრიცხოვანმა რეკონსტრუქციებმა, განსაკუთრებით 1848 წლის ხანძრის შემდეგ, მნიშვნელოვნად შეცვალა სასახლის თავდაპირველი სახე. მისი პირველი სახე შემონახულია ჩერკასკის პანორამაზე, რომელიც 1803 წელს არქიტექტორმა ნ. ლვოვმა შექმნა.
ისტორია
ეფრემოვების კაზაკური თავადური გვარი იყო თავისი დროის ერთ-ერთი ყველაზე ცნობილი და მდიდარი გვარი დონის მიწაზე. მისი დამაარსებელია მოსკოველი ვაჭრის შვილი ეფრემ პეტროვი, რომელიც 1670 წელს გადავიდა ჩერკასკში (ამჟამად სტაროჩერკასკი), სადაც წარმატებით დაკავდა სავაჭრო საქმიანობით. 1756-1761 წლებში მათ საკუთარ მამულში აღმართეს კარის ეკლესია დონის ღვთისმშობლის ხატის სახელზე.
აბსოლუტურად შავი სხეული
აბსოლუტურად შავი სხეული — იდეალიზირებულ ფიზიკური სხეული, რომელიც მასზე დაცემულ ყველა სიხშირის ელექტრომაგნიტურ გამოსხივებას მთლიანად შთანთქავს და არაფერს ირეკლავს. შავი სხეულის გამოსხივებას ახასიათებს უწყვეტი სპექტრი და გამოსხივების ინტენსივობა დამოკიდებულია მხოლოდ სხეულის ტემპერატურაზე.
კლასიკური ფიზიკის კანონებით გამოთვლილი შავი სხეულის გამოსხივების განაწილება არ ემთხვევა ექსპერიმენტზე დანახულ შედეგს. ცდას ასახსნელად საჭირო გახდა ახალი, რადიკალური იდეების წამოყენება, კერძოდ უარის თქმა გამოსხივების უწყვეტობაზე და იმის დაშვება, რომ სინათლის გამოსხივებაც და შთანთქმაც ხდება წყვეტილი ულუფების, კვანტების სახით. ეს იყო ერთ-ერთი მიზეზი, რამაც შემდგომში გამოიწვია კვანტური მექანიკის განვითარება.
განმარტება
ნებისმიერი სხეული, რომლის ტემპერატურა აბსოლუტურ ნულზე მაღალია, ასხივებს ელექტრომაგნიტურ გამოსხივებას. ეს ხდება იმიტომ, რომ დადებითი ტემპერატურის პირობებში სხეულს აქვს სითბური ენერგია, რომლის ნაწილიც სპონტანურად გარდაიქმნება ელექტრომაგნიტურ გამოსხივებაში. ამავდროულად ყველა სხეული რაღაც დონეზე შთანთქავს მასზე დაცემულ ელექტრომაგნიტურ გამოსხივებას და გარდაქმნის მას სითბურ ენერგიად. თუკი სხეული სრულად შთანთქავს მასზე დაცემულ ელექტრომაგნიტურ გამოსხივებას, მას ვუწოდებთ შავ სხეულს. შავი სხეული არის იდეალიზაცია, აბსოლუტურად შავის სხეული ბუნებაში არ არსებობს, პრაქტიკულად შეიძლება გვქონდეს მხოლოდ ისეთი სხეულები, რომლებიც მიახლოებით ამჟღავნებს შავი სხეულის თვისებებს.
შავი სხეულის გამოსხივება დამოკიდებულია მხოლოდ სხეულის ტემპერატურაზე. თუკი ვიცით შავი სხეულის ტემპერატურა, მაშინ ვიცით მისი გამოსხივების ინტენსივობის განაწილება სხვადასხვა სიხშირეებისთვის. ეს ნიშნავს რომ, თუ გვექნება ორი სხვადასხვა მასალისგან დამზადებული, სხვადასხვა ფორმის შავი სხეული, თუკი ისინი არიან ერთდაიგივე ტემპერატურის, მათ ექნებათ იდენტური გამოსხივება. მაგალითად, ნებისმიეირ შავი სხეული 1000 K ტემპერატურაზე ასხივებს წითლად, ხოლო 6000 K-ზე თეთრად.
შავი სხეულის გამოსხივების აღმწერი კანონები
რადგან შავი სხეულის გამოსხივების განაწილება დამოკიდებულია მხოლოდ მის ტემპერატურაზე, ამ განაწილების შესწავლა საინტერესო ამოცანას წარმოადგენდა, რომელზეც მე-19-ე საუკუნეში ბევრი ფიზიკოსი მუშაობდა.
რელეი-ჯინსის კანონი და ულტრაიისფერი კატასტროფა
კლასიკური ფიზიკის კანონებით შავის სხეულის გამოსხივების აღწერა ცნობილია რელეი-ჯინსის კანონის სახელით
სადაც c არის სინათლის სიჩქარე, k ბოლცმანის მუდმივა, ხოლო T აბსოლუტური ტემპერატურა კელვინებში. ეს ფორმულა კარგად აღწერს შავი სხეულის გამოსხივებას გრძელი ტალღებისთვის, მაგრამ მოკლე ტალღებისთვის არათუ ცდას არ ეთანხმება, არამედ თვითონვე წინააღმდეგობრივია. ამ კანონის მიხედვით, მოკლე ტალღებისთვის გამოსხივების ინტენსივობა უსასრულობისკენ მიისწრაფვის. ეს პარადოქსი ცნობილია ულტრაიისფერი კატასტროფის სახელით.
პლანკის კანონი
1900 წელს გერმანელმა ფიზიკოსმა მაქს პლანკმა მიიღო შავი სხეულის გამოსხივების აღმწერი ფორმულა
სადაც h არის პლანკის მუდმივა. პლანკმა ეს ფორმულა მიიღო იმ დაშვების მერე, რომ ნებისმიერი სიხშირისთვის გამოსხივების ენერგია არის გარკვეული ფუნდამენტალური ენერგიების, კვანტების, ერთობლიობა. თითოეული კვანტის ენერგია არის
მუსტიეს კულტურა
მუსტიეს კულტურა, მუსტიეური ეპოქა — ქვედა პალეოლითის ხანის ყველაზე გვიანდელი ხანა, რომელმაც შეცვალა აშელის კულტურა. მრავალი მეცნიერი მას „შუა პალეოლითს“ უწოდებს. XIX საუკუნის 60-იან წლებში პირველად შეისწავლა გ. მორილიემ. სახელი ეწოდა სამხრეთ-დასავლეთ საფრანგეთში (დორდონის დეპარტამენტი) მდებარე გამოქვაბულის ლე-მუსტიეს (le Moustier) მიხედვით. გავრცელებულია ევროპაში, ჩრდილოეთ აფრიკაში, კავკასიაში, ახლო აღმოსავლეთსა და შუა აზიაში (ჩრდ. განედი 54° სამხრეთით).
გეოლოგიურად თარიღდება ზედა პლეისტოცენით, რისვიურმის გამყინვარებათა შორისი პერიოდის დასასრულით და ევროპის უკანასკნელი, ვიურმის გამყინვარების I ნახევრით. რადიო-ნახშირბადის მეთოდით გვიანდელი მუსტიეს კულტურა ევროპაში დათარიღებულია ძვ. წ. 53-33 ათასწლეულით; მუსტიეს კულტურის წარმოშობა კი, ალბათ, 100-80 ათასწლეულს განეკუთვნება. ქვის დამუშავების ტექნიკისათვის დამახასიათებელია დისკოსებრი და ერთფუძიანი ნუკლეუსები (გულგულები), რომელთაგანაც მიღებულია საკმაოდ ფართო ანატკეცები. ამ ანატკეცებიდან ნაპირების რეტუშით მზადდებოდა სხვადასხვა იარაღი (სახოკები, წვეტანები, სახვრეტები, დანები და სხვა). ძვლის დამუშავება სუსტადაა განვითარებული.
ცნობილია მუსტიეს კულტურის მრავალი ნაირსახეობა, რომლებიც ხანდახან ერთსა და იმავე ტერიტორიაზეა გავრცელებული.
საქართველოში მუსტიეური ხანის 200-ზე მეტი ძეგლია. მათ შორის სტრატიფიცირებული, ძირითადად თავმოყრილია რიონ-ყვირილის აუზში და ისტორიულ შიდა ქართლის ტერიტორიაზე. გამოიყოფა 4 კულტურა:
მუსტიეს კულტურის მატარებელი იყვნენ ნეანდერტალელები. ისინი ცხოვრობდნენ მღვიმეებში და ღია ცის ქვეშ, ზოგჯერ მამონტის ძვლისა და ტყავისაგან ნაგებ შენობებში. ნადირობდნენ მამონტზე, მღვიმის დათვზე და სხვა. ეწეოდნენ აგრეთვე შემგროვებლობას. ნეანდერტალელთა სამარხების გაჩენა პირველყოფილი რელიგიის ჩასახვაზე მეტყველებს.
რესურსები ინტერნეტში
კატეგორია:ქვის ხანა
Paleolitikum
სვატბარე
სვატბარე (Сватбаре) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 49 ადამიანს.
პოლიტიკური სიტუაცია
ადგილობრივ კალოიანცის საკმეტოში, რომლის შემადგენლობაშიც შედის სვატბარე, კმეტის (უხუცესის) თანამდებობას ასრულებს მეჰმედ ხასან ნეჯიბი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
როსპუდა
როსპუდა (Rospuda) — მცირე მდინარე პოლონეთის ჩრდილო-აღმოსავლეთ ნაწილში. ის გაედინება სუვლაკის რეგიონში, პოლონეთში, აუგუსტოვის ტყის ჩრდილო-დასავლეთ ნაწილში. ის უერთდება მდინარე ნეტას, რომელიც თავის მხრივ, ბიებჟას შენაკადია. დაახლოებით 2006 წელს მდინარეს საფრთხე შეუქმნა აუგუსტოვის შემოვლითი ჩქაროსნული მაგისტრალის მშენებლობამ, რომელიც მდინარის დაცულ ხეობაში უნდა გაეჭრათ. პოლონეთში და საზღვარგარეთ საპროტესტო აქციების ინტენსიური კამპანიის, აგრეთვე ადგილობრივი საზოგადოების კონტრპროტესტის შემდეგ, გეგმები შეიცვალა და მაგისტრალმა მდინარეს გვერდი აუარა.
სახელწოდება
ისტორიის განმავლობაში როსპუდა სხვადასხვა სახელებით მოიხსენიებოდა. ის როგორც დოსპუდა იხსენიება 1599 წლის რაჩკის ეკლესიის აქტში. მის სხვა სახელებს შორისაა: როუსპუდა, ფილიპოვკა (სოფელ ფილიპოვთან ახლოს მდებარეობის გამო) და კამიენა.
სიიკალატვის ქვერეგიონი
სიიკალატვის ქვერეგიონი ― ფინეთის ჩრდილოეთ ოსტრობოტნიის რეგიონის ერთ-ერთი ქვერეგიონი 2009 წლიდან. 2021 წლის აღწერით ქვერეგიონის მოსახლეობა 13 375 ადამიანს შეადგენს.
პოლიტიკა
2018 წლის ფინეთის საპრეზიდენტო არჩევნების შედეგები:
სქოლიო
კატეგორია:ფინეთის ქვერეგიონები კატეგორია:ჩრდილოეთ ოსტრობოტნიის გეოგრაფია
1993
ივლისი
19 ივლისი : უილიამ გოლდინგი — ბრიტანელი მწერალი (დ. 1911)
31 ივლისი : ბოდუენ I — ბელგიის მეფე
Lasioglossum quadratum
Lasioglossum quadratum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
სქოლიო
quadratum
ძვ. წ. 139
გარდაიცვალნენ
*
ჯეიმზ ბარი
ჯეიმზ ბარი (James Barry; დ. დაახლ. 1795 — გ. 25 ივლისი, 1865) — სამხედრო ქირურგი. მსახურობდა სამხრეთ აფრიკაში. კარიერის ბოლოს იყო გენერალური ინსპექტორი. ეხმარებოდა ბრიტანული არმიის დაჭრილ ჯარისკაცებს. ჯეიმზ ბარიმ პირველმა აფრიკაში ჩაატარა წარმატებული საკეისრო კვეთა. ექიმი ბარი გახდა დოკუმენტური ფილმებისა და მხატვრული ლიტერატურის გმირი.
ბარის გარდაცვალების შემდეგ (1865) მისი სხეულის გამბანელმა მოსამსახურემ, იმის მტკიცება დაიწყო, რომ ჯეიმზ ბარი არის ქალი. ლონდონში ნამდვილი სკანდალი აგორდა, რომელმაც ვიქტორიანულ პრესაშიც კი შეაღწია. ინგლისელმა მწერალმა პატრისია დანკერმა მასზე სათავგადასავლო რომანი „ჯეიმზ მირანდა ბარი“ დაწერა. ბარი გარდაიცვალა 1865 წელს გავრცელებული დიზენტერიის შედეგად.
სქოლიო
კატეგორია:ინგლისელი ექიმები კატეგორია:დაბადებული  1795 კატეგორია:გარდაცვლილი 25 ივლისი კატეგორია:გარდაცვლილი 1865
განთიადი (მრავალმნიშვნელოვანი)
ტერმინი „განთიადი“ შეიძლება აღნიშნავდეს:
ლათინთა იმპერია
ლათინთა იმპერია, რომანია (Empire latin de Constantinople, Λατινική Αυτοκρατορία της Κωνσταντινούπολης; Ρωμανία, Imperium Romaniae) — შუა საუკუნეების იმპერია, რომელიც ჩამოყალიბდა მეოთხე ჯვაროსნული ლაშქრობის შემდეგ 1204 წელს.
1204 წლის 13 აპრილს ჯვარსონებმა კონსტანტინოპოლი აიღეს. ამავე წლის მაისში ჯვაროსნებსა და ვენეციელებს შორის დადებული ხელშეკრულების თანახმად გადაწყდა, რომ ბიზანტიის ტერიტორიაზე შეექმნათ ახალი ფეოდალური სახელმწიფო.
ლათინთა იმპერიის პირველი იმპერატორი გახდა ფლანდრიისა და ჰენეგაუს გრაფი ბოდუენ IX ბოდუენ I-ის სახელით. ლათინთა იმპერიაში შედიოდა ბიზანტიის რამდენიმე პროვინცია, როგორებიც არიან თესალონიკის, მაკედონიის, თესალიის, პელოპონესის ოლქები. იმპერია იყოფოდა ფეოდალურ სამფლობელოებად, რომელთა შორის მნიშვნელოვანი იყო თესალონიკის სამეფო, აქაიიის პრინციპატი და ათენის საჰერცოგო.
კარტიკამი
კარტიკამი — სოფელი საქართველოში, ახალქალაქის მუნიციპალიტეტში, თემის ცენტრი (სოფლები: აბული, ბუზავეთი, გულიკამი, თახჩა, ხულგუმო). მდებარეობს ახალქალაქის პლატოზე, ზღვის დონიდან 1740 მ სიმაღლეზე. ქალაქ ახალქალაქიდან დაშორებულია 8 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 1695 ადამიანი.
ისტორია
1914 წელს ალექსანდრე ფრონელი წერდა:
სქოლიო
კატეგორია:ახალქალაქის მუნიციპალიტეტის სოფლები
ვოპროსი იაზიკოზნანია (ჟურნალი)
ვოპროსი იაზიკოზნანია (რუს. «Вопросы языкознания» „ენათმეცნიერების საკითხები“) — რუსეთის მთავარი საენათმეცნიერო ჟურნალი, რომელიც გამოდის რუსეთის მეცნიერებათა აკადემიის ისტორიულ-ფილოლოგიური განყოფილების ეგიდით.
ჟურნალის პერიოდულობა წელიწადში 6 ნომრით შემოიფარგლება. „ვოპროსი იაზიკოზნანია“ გამოდის 1952 წლიდან, ენათმეცნიერების ყველა ნაწილში აქვეყნებს თეორიული ხასიათის სტატიებს, მიმოხილვებს, რეცენზიებს.
ამჟამად ჟურნალის რედაქტორი არის რუსეთის მეცნიერებათა აკადემიის წევრ-კორესპონდენტი ტ. ნ. ნიკოლაევა, ხოლო მთავარი რედაქტორის მოადგილეები კი რუსეთის მეცნიერებათა აკადემიის წევრ-კორესპონდენტები ვ. ა. ვინოგრადოვი და ა. ე. კიბრიკი არიან.
ჟურნალ „ვოპროსი იაზიკოზნანიას“ რედაქცია მდებარეობს ქალაქ მოსკოვში.
რესურსები ინტერნეტში
კატეგორია:რუსეთის ჟურნალები კატეგორია:რუსულენოვანი ჟურნალები კატეგორია:საენათმეცნიერო ჟურნალები კატეგორია:სლავთმცოდნეობა კატეგორია:ენათმეცნიერება
მეგასპორა
მეგასპორა (მეგა... და  spora — თესვა, ნათესი, თესლი) — სპორა, რომლიდანაც ვითარდება მდედრობითი წინაზრდილი (შიშველთესლოვანთა პირველადი ენდოსპერმი, ფარულთესლოვანთა ჩანასახის პარკი). მეგასპორა წარმოიქმნება მეგასპოროციტის დაყოფით.
ზოგიერთი გვიმრანაირის (ლეპიდოდენდრონები, მრავალი სელაგინელა, სალვინია) მეგასპორა შიგ მეგასპორანგიუმშივე ღივდება და მდედრობით წინაზრდილად იქცევა, ზოგის მეგასპორა კი (მარსილია, ზოგი სელაგინელა) — მეგასპორანგიუმის გარეთ. თესლოვანი მცენარეების მეგასპორა ღივდება ნუცელუსში — თესლკვირტის ცენტრალურ ნაწილში.
ლიტერატურა
კატეგორია:მცენარეთა მორფოლოგია
ბას-ტერი
ბას-ტერი (Basse-Terre) — ქალაქი საფრანგეთის ზღვისიქითა დეპარტამენტ გვადელუპაში, კარიბის ზღვაში მდებარე კუნძულ გვადელუპის სამხრეთ ნაწილში. წარმოადგენს ზღვისიქითა დეპარტამენტის ადმინისტრაციულ ცენტრს. მოსახლეობა – 12 410 ადამიანი (1999 წელი).
სქოლიო
კატეგორია:საფრანგეთის ქალაქები კატეგორია:გვადელუპის ქალაქები კატეგორია:კარიბის ზღვის აუზის ქვეყნების დედაქალაქები
ადოლფო რობელო
ადოლფო რობელო (Adolfo Robelo; დ. 11 ოქტომბერი, 1939) — ნიკარაგუელი პოლიტიკოსი, ბიზნესმენი და დიპლომატი. ნიკარაგუის დემოკრატიული მოძრაობის დამაარსებელი. ნიკარაგუის რევოლუციის აქტიური მონაწილე. ეროვნული აღორძინების მთავრობის ხუნტის წევრი.
ადოლფო რობელო ხუნტის წევრად ირიცხებოდა 1980 წლის 22 აპრილიდან. მასთან ერთად იყვნენ: დანიელ ორტეგა, სერხიო რამირესი, მოსე ასან მორალესი ვიოლეტა ბარიოს დე ჩამორო. სომოსას რეჟიმის დამხობის შემდეგ, მალევე გამოირკვა, რომ რობელოს არავითარი ძალაუფლება არ გააჩნდა. 1980 წლის აპრილში მან ხუნტა დატოვა. მის ნაცვლად იმავე წლის 18 მაისს ახალი წევრები მიიღეს — არტურო კრუსი და რაფაელ კორდოვა რივასი.
სქოლიო
კატეგორია:ნიკარაგუის პოლიტიკოსები კატეგორია:დაბადებული 11 ოქტომბერი კატეგორია:დაბადებული 1939
მუტრიბი
მუტრიბი (არაბ.) — ამიერკავკასიის ხალხურ-პროფესიული მუსიკალური ხელოვნების წარმომადგენელი, მესაკრავე-მომღერალი. ქართულ ძეგლებში პირველად მოიხსენიება XI—XII საუკუნეებში, შემდეგ — XVI—XVIII საუკუნეებში. მუტრიბი საკრავთა მწყობრშიც მონაწილეობდა. სულხან-საბა ორბელიანის მიხედვით, მუტრიბი მეჩანგე ქალია. ლიტერატურული ძეგლებიდან ირკვევა, რომ მუტრიბის საკრავი ჩანგია. მუტრიბი არისტოკრატიული წრეების მეჯლისებისა და ნადიმების აუცილებელი მონაწილე იყო. ქართული სოფლური ხალხური მუსიკის ნაცვლად ქალაქური მუსიკის ფოლკლორითა და აღმოსავლური მუსიკითა და პოეზიით გატაცება გარკვეულ პერიოდში ამ წრეებისათვის დამახასიათებელი მოვლენა იყო.
ლიტერატურა
კატეგორია:ქართული კულტურა
ძვ. წ. 140
სქოლიო
*
Lasioglossum quadrinotatiforme
Lasioglossum quadrinotatiforme — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1980 წელს.
სქოლიო
quadrinotatiforme
მეგასპორანგიუმი
მეგასპორანგიუმი (მეგა... და სპორანგიუმი) — ორგანო, რომელშიც ვითარდება განსხვავებულსპოროვანი გვიმრანაირების და თესლოვანი მცენარეების ერთი ან რამდენიმე მეგასპორა. მაგასპორანგიუმები თითო-თითოდ სხედან სპოროფილების უბეებში (სელაგინელა) ან სპოროფილზე სპეციალურ ღრუში (იზოეტესი), ზოგჯერ წარმოიქმნებიან შიგ სპოროკარპიუმებში (წყლის გვიმრები). თესლოვან მცენარეებში მაგასპორანგიუმის ჰომოლოგიურია ნუცელუსი — თესლკვირტის ცენტრალური ნაწილი. შეადარე მიკროსპორანგიუმი.
ლიტერატურა
კატეგორია:მცენარეთა მორფოლოგია
ლუის კრიუგერი
იოჰან ჰაინრიხ ლუის კრიუგერი (Louis Krüger; დ. 21 სექტემბერი 1857 — გ. 1 ივნისი 1923) — გერმანელი მათემატიკოსი და გეოდეზისტი. 1917–22 წლებში პრუსიის გეოდეზიის ინსტიტუტის დირექტორი. 1884 წლიდან მუშაობდა პრუსიის სამეფო გეოდეზიის ინსტიტუტში ჯერ ასისტენტის, ხოლო შემდეგ პროფესორის თანამდებობაზე. განავითარა კარლ ფრიდრიხ გაუსის იდეები. 1912 წელს გამოაქვეყნა ნაშრომი: „დედამიწის ელიფსოიდის კონფორმული გამოსახულება სიბრტყეზე“, რომელიც ერთ-ერთი ფუძემდებლური ნაშრომი გახდა გაუს-კრიუგერის პროექციის შექმნის თვალსაზრისით.
სქოლიო
კატეგორია:გერმანელი გეოდეზისტები კატეგორია:გერმანელი მათემატიკოსები
მეგასპოროფილი
მეგასპოროფილი (მეგა... და სპოროფილი) — ფოთოლი, რომელზეც წარმოიქმნებიან მეგასპორანგიუმები. ფარულთესლოვან მცენარეებში მეგასპოროფილის ჰომოლოგიურია ნაყოფფოთოლი.
ლიტერატურა
კატეგორია:მცენარეთა მორფოლოგია
სილაგაძე
საკუთარი სახელი სილაგაძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
იულივიესკის ქვერეგიონი
იულივიესკის ქვერეგიონი ― ფინეთის ჩრდილოეთ ოსტრობოტნიის რეგიონის ერთ-ერთი ქვერეგიონი 2009 წლიდან. 2021 წლის აღწერით ქვერეგიონის მოსახლეობა 43 219 ადამიანს შეადგენს.
პოლიტიკა
2018 წლის ფინეთის საპრეზიდენტო არჩევნების შედეგები:
სქოლიო
კატეგორია:ფინეთის ქვერეგიონები კატეგორია:ჩრდილოეთ ოსტრობოტნიის გეოგრაფია
დემეტრე III
დემეტრე (დიმიტრი) III — აფხაზთა სამეფოს (დასავლეთ საქართველოს) მეფე დაახლოებით 967-975, გიორგი II-ის ძე, ლეონ III-ის ძმა და მემკვიდრე.
აქტიურად იბრძოდა საქართველოში ჰეგემონიის მოპოვებისათვის. ფეოდალურმა ოპოზიციამ დაუპირისპირა ძმა თეოდოსი, რომელსაც მხარს უჭერდა მესხეთის, ქართლისა და კახეთის აზნაურთა ნაწილი. დემეტრე III-მ დაამარცხა თეოდოსის მომხრე აზნაურები, შემდეგ მოტყუებით შეიპყრო თეოდოსი, თვალები დასთხარა და შეძლო დროებით აღედგინა აფხაზეთის სამეფოს ჰეგემონია საქართველოს გაერთიანებისათვის ბრძოლაში. მაშინ მეამბოხე ფეოდალებმა მის წინააღმდეგ აამხედრეს მეორე ძმა, დემეტრე III-მ ეს ცდაც ჩაახშო.
ლიტერატურა
კატეგორია:აფხაზეთის მმართველები კატეგორია:აფხაზთა სამეფოს მეფეები
მარკ რუფალო
მარკ რუფალო (Mark Ruffalo; 22 ნოემბერი, 1967, კენოშა, უისკონსინი) — ამერიკელი მსახიობი. შესრულებული როლებისთვის ფილმებში „ბავშვები კარგად არიან“ და „Foxcatcher“ წარდგენილი იყო ოსკარის ნომინაციაზე საუკეთესო მსახიობი მამაკაცისთვის მეორეხარისხოვან როლში.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1967 კატეგორია:იტალო-ამერიკელები
ლუქსემბურგული ვიკიპედია
ლუქსემბურგული ვიკიპედია — ვიკიპედიის განყოფილება ლუქსემბურგულ ენაზე. თავისუფალი ენციკლოპედია. 2006 წლის იანვრისთვის მოიცავდა 7 700 სტატიას. 2013 წლის იანვრის მდგომარეობით ლუქსემბურგულ ვიკიპედიაში არსებობს დაახლოებით 37 ათასი სტატია. ჰყავს 8 ადმინისტრატორი.
გარდაბნის მუნიციპალიტეტის დროშა
მინი|მარჯვნივ|200 პქ|გარდაბნის დროშა გარდაბნის მუნიციპალიტეტის დროშა - გარდაბნის მუნიციპალიტეტის სახელმწიფო სიმბოლო გერბთან ერთად. მიღებულია გარდაბნის მუნიციპალიტეტის საკრებულოს მიერ.
აღწერილობა
გარდაბნის დროშის ველი გაყოფილია ვერტიკალურად ორ ნაწილად.
რესურსები ინტერნეტში
კატეგორია:საქართველოს მუნიციპალური დროშები
Lasioglossum quadrinotatulum
Lasioglossum quadrinotatulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1861 წელს.
სქოლიო
quadrinotatulum
მეგობარი (გაზეთი)
„მეგობარი“ — ქართული ყოველდღიური პოლიტიკური და ლიტერატურული გაზეთი ეროვნულ-დემოკრატიული მიმართულებისა; გამოდიოდა თბილისში 1906-1907 წლებში. რედაქტორი-გამომცემელი — გ. რცხილაძე. გაზეთში თანამშრომლობდნენ ლ. ბოცვაძე, გ. დიასამიძე, ა. ფრონელი, ა. სარაჯიშვილი, ი. ნაკაშიძე, ე. ჩერქეზიშვილი, მ. წერეთელი, მ. ცაგარელი, მ. ბოლქვაძე და სხვები. დაიხურა 1907 წლის 3 იანვარს ადგილობრივი მთავრობის განკარგულებით.
ლიტერატურა
კატეგორია:საქართველოს გაზეთები კატეგორია:ქართულენოვანი გაზეთები
ალბაისინი
ალბაისინი (El Albaicín) — თანამედროვე ქალაქ გრანადის (ესპანეთი) ერთ-ერთი რაიონი. ქალაქის ეს რაიონი 1994 წლიდან შეტანილია იუნესკოს კულტურული მემკვიდრეობის ძეგლებში (კრიტერიუმი I, III, IV). მანამდე გრანადის ორი რაიონი უკვე იყო აღნიშნულ სიაში (ალჰამბრა და ხენერალიფე).
რესურსები ინტერნეტში
კატეგორია:ესპანეთის ქალაქები კატეგორია:მსოფლიო მემკვიდრეობის ძეგლები ესპანეთში
როჯერ II
როჯერ II (Roger II de Hauteville, Ruggero II di Sicilia, Ruggeru II di Sicilia; 22 დეკემბერი 1095 — 26 თებერვალი 1154, პალერმო) — სიცილიის სამეფოს პირველი მეფე. მეფობდა 1130-1154 წლებში, წარმოშობით ნორმანი. სიცილიის გრაფის როჯერ I-ის ძე, რობერტ გუისკარის ძმისშვილი. პაპობასა და ნორმან ბარონებთან ხანგრძლივი ბრძოლის შემდეგ ქალაქების მხარდაჭერით თავისი ძალაუფლების ქვეშ გააერთიანა ნორმანთა სამფლობელოები სიცილიასა და სამხრეთ იტალიაში. 1139 წელს პაპი ინოკენტი II იძულებული გახდა იგი მეფედ ეცნო. 40-იანი წლების ბოლოს დაიპყრო ტრიპოლი, ტუნისი 1147-1148 წწ. ბიზანტიელებს კ. კორფუ წაართვა. გაძარცვა კორინთი, თებე. მისი ცენტრალიზებული ფეოდალური სახელმწიფოს კონსტიტუციური საფუძვლები აისახა როჯერ II-ის საკანონმდებლო აქტებში, სიცილიის ასიზებში.
ლიტერატურა
კატეგორია:სიცილიის მეფეები კატეგორია:დაბადებული 1095 კატეგორია:გარდაცვლილი 1154
კიროვაკანი
კიროვაკანი — სოფელი საქართველოში, ახალქალაქის მუნიციპალიტეტში, კუმურდოს თემში. მდებარეობს ახალქალაქის პლატოზე, ზღვის დონიდან 1730 მ სიმაღლეზე. ქალაქ ახალქალაქიდან დაშორებულია 9 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 331 ადამიანი.
სქოლიო
კატეგორია:ახალქალაქის მუნიციპალიტეტის სოფლები
ანი ჟირარდო
ანი ჟირარდო (Annie Girardot, დ. 25 ოქტომბერი, 1931 — გ. 28 თებერვალი, 2011) — კინოსა და თეატრის ფრანგი მსახიობი. პრემიის სეზარი და კანისა და ვენეციის კინოფესტივალების პრემიების მფლობელი. განსაკუთრებულად გაითქვა სახელი მეძავის როლით ფილმში „როკო და მისი ძმები“. გარდაიცვალა 2011 წლის 28 თებერვალს პარიზში, 79 წლის ასაკში. დაკრძალულია პერ-ლაშეზის სასაფლაოზე.
სქოლიო
კატეგორია:ფრანგი მსახიობები კატეგორია:დაბადებული 25 ოქტომბერი კატეგორია:დაბადებული 1931 კატეგორია:გარდაცვლილი 28 თებერვალი კატეგორია:გარდაცვლილი 2011 კატეგორია:სეზარის მფლობელი კინომსახიობები
სევდალინა
სევდალინა (Севдалина) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 51 ადამიანს.
პოლიტიკური სიტუაცია
ადგილობრივ სკალნა-გლავის საკმეტოში, რომლის შემადგენლობაშიც შედის სევდალინა, კმეტის (უხუცესის) თანამდებობას ასრულებს ალი ისმაილ ალი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
The Game (რეპერი)
ჯეისონ ტერელ ტაილორი, ცნობილი, როგორც The Game (ან უბრალოდ Game) (დ. 29 ნოემბერი, 1979) — ამერიკელი რეპერი და მსახიობი, უფრო მეტად ცნობილია, როგორც დასავლეთ სანაპიროს ჰიპ-ჰოპის ჟანრის რეპერი და Dr. Dre-ს  Aftermath Records-ის კლიენტი.
დაიბადა ლოს-ანჯელესში (კალიფორნია). 2002 წელს გამოუშვა პირველი მიქსტეიპი You Know What It Is Vol. 1. მოგვიანებით კონტრაქტი გააფორმა Aftermath Entertainment-თან. 2005 წელს მოიპოვა წარმატება წამყვან ლეიბლზე გამოცემული ალბომით The Documentary. პოპულარობა მან გაამყარა 2006 წლის Doctor's Advocate-ით. RIAA-მ სადებიუტო ალბომს 2005 წლის მარტში ორმაგი პლატინა მიანიჭა.
მიუხედავად იმისა, რომ 2000-იანებში ჯერ დამწყები შემსრულებელი იყო, The Game ითვლება ერთ-ერთ წამყვან ძალად მეინსტრიმში დასავლეთ სანაპიროს ჰიპ-ჰოპის დაბრუნებაში და აღმოსავლეთ სანაპიროს ჰიპ-ჰოპისთვის კონკურენციის გაწევაში. იგი Dr. Dre-ს და ჯიმი აიოვინის ინიციატივით G-Unit-ში შევიდა, თუმცა, 50 Cent-თან უთანხმოებების შედეგად, Aftermath Entertainment დატოვა, კონტრაქტი გააფორმა Geffen Records-თან (რომელიც Universal Music Group-ის Interscope-Geffen-A&M-ს ეკუთვნის) და 2006 წლის ზაფხულში G-Unit-თან კონტრაქტით დაკისრებული ვალდებულებები გააუქმა. მეორე ალბომის Doctor's Advocate გამოცემას, ისევე, როგორც პირველის შემთხვევაში, მოჰყვა დისკის აშშ-ის Billboard 200-ის პირველ პოზიციაზე მოხვედრა. ამასთან, Doctor's Advocate-ზე Dr. Dre-ს პროდიუსერის სახით აღარ უმუშავია. Pitchfork Media-მ The Documentary 2005 წლის 50 საუკეთესო ალბომის სიის 35-ე ადგილზე დაასახელა. The Game ნომინირებული იყო გრემიზე, საუკეთესო რეპ-სიმღერის და დუეტის ან ჯგუფის საუკეთესო რეპ-შესრულებისთვის (სინგლისთვის „Hate It or Love It“. The New York Times-მა Doctor's Advocate-ს 2006 წლის საუკეთესო ჰიპ-ჰოპ ალბომი უწოდა.
სქოლიო
კატეგორია:ამერიკელი რეპერები კატეგორია:დაბადებული 29 ნოემბერი კატეგორია:დაბადებული 1979 კატეგორია:ამერიკელი მსახიობები კატეგორია:Interscope Records-ის შემსრულებლები
ემზარ იოსელიანის სახლი და დარბაზ-მაჩუბი
ემზარ იოსელიანის სახლი და დარბაზ-მაჩუბი — არქიტექტურული ძეგლი მესტიის მუნიციპალიტეტის სოფელ ლახირში.
ნატეხი ქვით კირ-დუღაბზე ნაგები დარბაზ-მაჩუბი ზომიერი პროპორციისა და მასშტაბის წყალობით ორგანულად ეწერება არსებულ, მჭიდრო განაშენიანებაში. შენობას სამხრეთით საბჭოთა პერიოდში მიდგმული აქვს ქვის სახლი აივნით. აივნის დასავლეთ ნახევარი ამოშენებულია. დარბაზ-მაჩუბი ჩრდილოეთ და აღმოსავლეთ მხრიდან, მეორე სართულის იატაკის დონემდე ჩასმულია მიწაში. აღმოსავლეთის მხრიდან მეორე სართული დონეზე აქვს სწორკუთხა კარის ღიობი. დარბაზ-მაჩუბი და სახლიც ორივე ერთითიანი, ოთხქანობა, აზბოცემენტისა და თუნუქის ფილებიანი სახურავით არის გადახურული.
რესურსები ინტერნეტში
კატეგორია:მესტიის მუნიციპალიტეტის არქიტექტურული ძეგლები
ტირძნისის ციხე
მინი|ეკლესიის ხედი სამხრეთ-აღმოსავლეთიდან ტირძნისის ციხე ― ციხესიმაგრე გორის მუნიციპალიტეტის სოფელ ტირძნისში, სოფლის ცენტრში, მდინარე პატარა ლიახვის მარჯვენა ნაპირზე, ვაკეზე. გალავნის არქიტექტურულ კომპლექსში შედის: ციხე-გალავანი კოშკებით, ეკლესია და სამრეკლო.
ციხე-გალავანი თარიღდება XVIII საუკუნის II ნახევრით. ნაგებობა გეგმით კვადრატულია (30 X 30 მ), ნაგებია რიყის ქვით. გალავნის კუთხეებში რამდენიმე ცილინდრული კოშკი მდგარა. ორი მათგანი ადრეა დანგრეული, სამხრეთ-აღმოსავლეთით მდგარი XX საუკუნის 40-იან წლებში დაინგრა. შედარებით უკეთ არის შემონახული ჩრდილო-დასავლეთის კოშკი. იგი ორსართულიანია, საბრძოლობანიანი. ორივე სართულს ცალკე შესასვლელი აქვს ეზოდან. პირველი სართულის კედლებში რამდენიმე, კვეთით ზევით მიმართული სარკმელია. მეორე სართულის კედლებში, სარკმლებს გარდა, ცალმაგი და ორმაგი სათოფურებიცაა. სართულები გადახურულია გუმბათოვანი კამარით. ციხე-გალავნის კედლები ორსართულიანია (სიმაღლე 5-6 მ). ქვედა იარუსი ყრუა. ზედაზე ხის საბრძოლო ბილიკი და სათოფურები იყო.
გალავნის შიგნით დგას რიყის ქვით და აგურით ნაგები დარბაზული ეკლესია (10 X 8 მ). ეკლესიის სამრეკლოს დასავლეთ კედელზე არსებული წარწერის თანახმად, ეკლესია და სამრეკლო ერთად 1830 წელს აუგია დავით სულხანოვს (სულხანიშვილს). ეკლესიაზე დასავლეთით მიდგმულია ორსართულიანი სამრეკლო. მისი პირველი სართული კარიბჭეა, მეორე ― ზარების ჩამოსაკიდი ფანჩატური.
ლიტერატურა
კატეგორია:გორის მუნიციპალიტეტის ციხესიმაგრეები კატეგორია:გორის მუნიციპალიტეტის ტაძრები
ჰასანაგა ტურაბოვი
ჰასანაგა სატარ ოღლუ ტურაბოვი (Həsənağa Səttar oğlu Turabov; დ. 24 მარტი, 1938, ბაქო — გ. 23 თებერვალი, 2003, იქვე) — აზერბაიჯანელი თეატრისა და კინოს მსახიობი, რეჟისორი, აზერბაიჯანის სსრ სახალხო არტისტი (1982), აზერბაიჯანის სსრ სახელმწიფო პრემიის 2-გზის ლაურეატი (1972, 1986).
ბიოგრაფია
ჰასანაგა ტურაბოვი დაიბადა 1938 წლის 24 მარტს ბაქოში. სწავლობდა 31-ე საშუალო სკოლაში. საშუალო სკოლის დამთავრების შემდეგ ჩაირიცხა აზერბაიჯანის სამხატვრო ინსტიტუტში და 1960 წელს დაასრულა სამსახიობო სპეციალობით. ამავე წლიდან დაიწყო მსახიობობა აზერბაიჯანის დრამატულ თეატრში და სიცოცხლის ბოლომდე მუშაობდა ამ თეატრში. 1987-2001 წლებში მუშაობდა თეატრის რეჟისორად და სამხატვრო ხელმძღვანელად. მისი ხელმძღვანელობის დროს თეატრი საფუძვლიანად განახლდა, დაიდგა რამდენიმე კლასიკური და თანამედროვე ნამუშევარი.
ძვ. წ. 141
გარდაიცვალნენ
*
ჰასანაგა ტურაბოვი
ბიოგრაფია
გარდაიცვალა 2003 წელს, ვერ გადაიტანა შვილის ტრაგიკული დაღუპვა.
სასცენო მოღვაწეობა
სასცენო მოღვაწეობის პირველივე წლებიდან გამოირჩეოდა ლირიკული და ფსიქოლოგიური სტილით, მთავარ როლებს ასრულებდა აზერბაიჯანელი და მსოფლიო დრამატურგების შემოქმედებაში. ის მუშაობდა ბევრი ცნობილი მსახიობის გვერდით. ესენია: აგასადიგ გარაიბეილი, ისმაილ დაღესტანლი, ისმაილ ოსმანლი, მეჰდი მამედოვი, ადილ ისგანდეროვი და სხვა. სცენაზე ნათამაშებ როლებს შორის აღსანიშნავია: ვაჰიდი („გლეხის გოგონა“), აზერი („კარგი კაცი“), ჰამლეტი („ჰამლეტი“), ლიონელი („ტყის გოგონა“), ისკანდერი („მკვდარი“) ხაიამი („ხაიამი“).
შემოქმედება კინოში
ჰასანაგა ტურაბოვმა შექმნა საინტერესო და დასამახსოვრებელი სახე არაერთ მხატვრულ ფილმში, მათ შორის სატელევიზიო ფილმებში. ჰერეი ბეის პერსონაჟი ფილმში „შვიდი ვაჟი მინდა“ მისი ერთ-ერთი ყველაზე დასამახსოვრებელი როლია. ასევე დასამახსოვრებელი როლია აფშინის გმირი ფილმიდან „ბაბექი“. ჰასან ტურაბოვის როლები ფილმებში „უკანასკნელი უღელტეხილი“, „მწყემსების კვალში“, „გული… გული…“, „სიხარული ბეი“, „დანტეს იუბილე“, „სევდის ფანჯარა“, „გატაცება“. „სიძე“ და სხვა, გამოირჩევიან შესრულების სტილით. ის იყო რეჟისორი ფილმისა „სისხლიანი მიწა“. მისი ბოლო ფილმები იყო რუსტამ იბრაჰიმბეოვისა და რამიზ ჰასანოღლუს „ოჯახი“ და ელდარ კულიევის „რა ლამაზია სამყარო…“
LoveWave (სიმღერა)
LoveWave (სიყვარულის ტალღა) — სომეხი მომღერლის ივეტა მუკუჩიანის სიმღერა, რომლითაც წარადგინა ქვეყანა 2016 წლის ევროვიზიაზე. მისი პრემიერა შედგა 2016 წლის 2 მარტს, ხოლო სინგლის სახით გამოვიდა 2016 წლის 30 მარტს. ,,LoveWave" ავტორები არიან ივეტა მუკუჩიანი, სტეფანი კატარჩფილდი, ლილიტ ნავასარდიანი და ლევონ ნავასარდიანი. სიმღერის პოპულარიზაციის მიზნით, სიმღერასთან ერთად გამოვიდა მუსიკალური ვიდეოც, სადაც მონაწილეობენ მუკუჩიანი და შვედი მოდელი ბენ დალჰაუსი.
ისტორია
2015 წლის 13 ოქტომბერს სომხეთის საზოგადოებრივმა მაუწყებელმა მუკუჩიანი აირჩია სომხეთის წარმომადგენლად 2016 წლის ევროვიზიის სიმღერის კონკურსზე, რომელიც ჩატარდა სტოკჰოლმში, შვედეთი. იმავე დღეს მათ გამოაცხადეს ღია კონკურსი სიმღერების ავტორებისთვის. 2015 წლის 31 დეკემბერს, ევროვიზიის ოფიციალურმა YouTube არხმა ატვირთა ვიდეო, სადაც მუკუჩიანმა თქვა: ,,ჩვენ მივიღეთ სიმღერები კანადიდან, ამერიკის შეერთებული შტატებიდან, შვედეთიდან, სომხეთიდან, გერმანიიდან. მრავალი საოცარი სიმღერა შემოვიდა და მართლაც ძნელი იყო არჩევა. მინდა მადლობა გადავუხადო ყველა კომპოზიტორსა და პროდიუსერს."
2016 წლის 19 თებერვალს ცნობილი გახდა სიმღერის სახელი და გამოშვების თარიღი. ,,LoveWave"- ის ტექსტი დაწერილია მუკუჩიანისა და სტეფანი კრატფილდის მიერ, ხოლო სიმღერის კომპოზიტორები არიან ლილიტ ნავასარდიანი და ლევონ ნავასარდიანი. 2016 წლის 2 მარტს სიმღერის პრემიერა შედგა სომხეთის საზოგადოებრივი ტელევიზიის პირდაპირ ეთერში და აიტვირთა ევროვიზიის YouTube არხზე. 2016 წლის 30 მარტს, სიმღერა ატვირთა iTunes–ზე სინგლის სახით (ციფრულად გადმოწერის მიზნით). RHANNES-ის მიერ შექმნილი ,,LoveWave"-ის ოფიციალური რემიქსი გამოვიდა 2016 წლის 4 მაისს.
მუსიკალური ვიდეო
სიმღერის მუსიკალური ვიდეო გადაღებულია გერმანიასა და სომხეთში და მასში მონაწილეობენ მუკუჩიანი და შვედი მოდელი ბენ დალჰაუსი. ვიდეოკლიპი წარმოებულია სომხეთის საზოგადოებრივი ტელევიზიის და გერმანიის Black Sheep communications-ის მიერ. 2016 წლის 19 თებერვალს, ვიდეოს 18 წამიანი თიზერი აიტვირთა მუკუჩიანის YouTube არხზე. ვიდეოკლიპის პრემიერა შედგა 2016 წლის 2 მარტს. 2016 წლის 25 მარტს, სიმღერის ოფიციალური ტექსტის ვიდეო აიტვირთა მუკუჩიანის YouTube არხზე.
ევროვიზიის სიმღერის კონკურსი
2016 წლის 25 იანვარს ჩატარდა განაწილების წილისყრა, რომლის მიხედვითაც წყდება თუ რომელ ნახევარფინალში მიიღებს მონაწილეობას ქვეყანა. სომხეთი მოხვდა პირველ ნახევარფინალში, რომელიც ჩატარდა 2016 წლის 10 მაისს. მუკუჩიანი გამოვიდა მეშვიდე, ნიდერლანდების შემდეგ და სან-მარინოს წინ. სიმღერა გადავიდა ფინალში, რომელიც ჩატარდა 2016 წლის 14 მაისს. ფინალში მუკუჩიანი გამოვიდა 26-ე, გაერთიანებული სამეფოს შემდეგ. ფინალში სიმღერა 249 ქულით მე-7 ადგილზე გავიდა. ამ წელს შოუს დროს კენჭისყრა ჩატარდა ახალი სისტემით, რომელშიც თითოეულმა ქვეყანამ გამოავლინა თავიანთი რჩეულები და გასცა ქულები: 1-8, 10 და 12. ეს ქულები გაიცემოდა ჟიურის შეფასებით და ტელევოუთინგით. ჟიურიმ შეაფასა თითოეული სიმღერა შემდეგი კრიტერიუმების საფუძველზე: ვოკალური შესაძლებლობები, სცენა, სიმღერის კომპოზიცია და პერფორმანსის საერთო შთაბეჭდილება.
სქოლიო
კატეგორია:2016 წლის სინგლები კატეგორია:ევროვიზიის სიმღერები
ანდამანის ზღვა
მინი|250პქ ანდამანის ან ბირმის ზღვა — ინდოეთის ოკეანის ნაწილი, მდებარეობს ბენგალის ყურის სამხრეთ-აღმოსავლეთით. ესაზღვრება ქვეყნები: სამხრეთით - ბირმისთვის (მიანმარი), დასავლეთით - ტაილანდისთვის, აღმოსავლეთით - ინდოეთისთვის (ანდამანის კუნძულები). ზღვის სამხრეთ-აღმოსავლეთ ნაწილი უერთდება მალაკის სრუტეს.
ბლუფილდზის აეროპორტი
მინი|ბლუფილდზის აეროპორტი ბლუეფილდსის აეროპორტი — აეროპორტი ნიკარაგუაში. მდებარეობს ნიკარაგუის ქალაქ ბლუეფილდსიდან 2 კმ-ის მოშორებით. აეროპორტში ახლახან გაიხსნა თანამედროვე აღჭურვილობით მოწყობილი ტერმინალი. ქალაქთან დაკავშირება შესაძლებელია ტაქსებითა და სხვა საზოგადოებრივი ტრანსპორტით.
მოქმედი ავიახაზები
კატეგორია:ნიკარაგუის აეროპორტები
Lasioglossum quadrinotatum
Lasioglossum quadrinotatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1802 წელს.
სქოლიო
quadrinotatum
სან-მილან-დე-სუსო
მინი|სან-მილან-დე-სუსო სან-მილან-დე-სუსო (Monasterio de San Millán de Suso; წმინდა ემილიანეს ზემო მონასტერი) — მონასტერი ჩრდილოეთ ესპანეთში. მდებარეობს მდინარე კარდენას მარჯვენა სანაპიროზე, სან-მილან-დე-ლა-კოგოლიას მუნიციპალიტეტში, ლა-რიოხას პროვინციაში. მონასტერი დაარსებულია VI საუკუნის შუა რიცხვებში წმინდა ემილიან კუკულატის საცხოვრებელ ადგილზე. მონასტრის მშენებლობა მიმდინარეობდა XII საუკუნემდე. შენობა აგებულია ქვიშაქვით. აერთიანებს რომანულ და მოსარაბიულ სტილებს.
მონასტრის ბიბლიოთეკაში დაცულია გრაგნილების არქივი. X საუკუნეში აქ შეიქმნა ესპანურენოვანი ერთ-ერთი პირველი ძეგლი - ემილიანური გლოსები. 1977 წლის ნოემბერში სან-მილან-დე-სუსოში აღინიშნა ესპანური ენის 1000 წლის იუბილე.
დასახელება ძველკასტილიურ დიალექტზე აღნიშნავს - "წმინდა ემილიანეს ზემო მონასტერს". ასევე არსებობს წმინდა ემილიანეს ქვემო მონასტერიც - სან-მილან-დე-იუსო, რომელიც შედარებით გვინაა დაარსებული. ორივე მონასტერი 1997 წელს აღიარებულ იქნა იუნესკოს მსოფლიო მემკვიდრეობის ძეგლებად. ორივე მონასტერი წარმოადგენს პილიგრიმულ ადგილებს. მონასტრის ეკლესიაში მდებარეობს წმინდა ემილიანეს აკლდამა. XIII საუკუნეში იქ დაკრძალეს ბერი და პოეტი გონსალო დე ბერსეო.
სქოლიო
კატეგორია:მსოფლიო მემკვიდრეობის ძეგლები ესპანეთში
ბიჭვინთა
ბიჭვინთა (Пицунда) — დაბა საქართველოში, გაგრის მუნიციპალიტეტის ტერიტორიაზე, აფხაზეთში. მდებარეობს შავი ზღვის სანაპიროზე, მდინარე ბზიფის მარცხენა ნაპირზე, იმავე სახელწოდების კონცხზე, ქალაქ გაგრის სამხრეთით 22 კმ-ზე, სოხუმიდან 80 კმ.
სახელწოდება
ბიჭვინთის როგორც ქართული და აფხაზური, ისე ძველი ბერძნული სახელი პიტიუნტი (Πιτυοῦς), ფიჭვიდან (Pitios) მომდინარეობს. ბიჭვინთის კონცხზე ახლაც არის რელიქტური ფიჭვის კორომები.
კლიმატი
ჰავა — ზღვის, ნოტიო, რბილი. იცის თბილი ზამთარი და ზომიერად ცხელი ზაფხული. საშუალო წლიური ტემპერატურა 14,6 °C, იანვარი 6,2 °C, აგვისტო 24 °C. ნალექები 1501 მმ. წელიწადში, მაქსიმუმი — იანვარში (160 მმ). ზღვის წყლის ტემპერატურა ზედაპირზე მაისიდან ნოემბრამდე 20 °C-ზე მაღალია. ფარდობითი ტენიანობა ივლის-აგვისტოთვის 80 %, მზის ნათების ხანგრძლივობა 1800 სთ წელიწადში. ყველაზე მშრალი პერიოდია გაზაფხული. იშვიათია ძლიერი ქარი და ზღვის ღელვა. სანაპიროს 7 კმ-ზე გასდევს ბიჭვინთის სახელმწიფო ნაკრძალის რელიქტური ფიჭვის ტყის მასივი.
ბიჭვინთა ზღვისპირა კლიმატური კურორტია. აქვს საუკეთესო ქვიშიანი პლაჟი. სამედიცინო ჩვენებები: სუნთქვის ორგანოთა, გულ-სისხლძარღვთა და ნერვული სისტემების ფუნქციური დავადებები. სეზონი — მთელი წელი.
ისტორია
thumb|300px|ხედი კავკასიონზე ბიჭვინთის კონცხიდან ბიჭვინთის კონცხზე აღმოჩენილი ბრინჯაოს ცულების განძი და საქართველოს შავიზღვისპირეთის დიუნების ძველ კოლხურ ნამოსახლართათვის დამახასიათებელი ე. წ. ქსოვილიანი კერამიკა ადასტურებს, რომ ძვ. წ. II ათასწლეულის II ნახევრისა და I ათასწლეულის პირველ საუკუნეებში ბიჭვინთის კონცხზე არსებული კოლხური დასახლებანი. ბიჭვინთა პირველად მოხსენიებულია სტრაბონის „გეოგრაფიაში“, როგორც „დიდი პიტიუნი“. სტრაბონი ემყარებოდა ძვ. წ. II საუკუნის ბერძენი გეოგრაფის არტემიდორე ეფესელის ცნობას. ირკვევა, რომ ქალაქი აქ უკვე ელინისტურ ხანაში არსებობდა, თუმცა იმდროინდელი კულტურის ფენები ჯერჯერობით მიკვლეული არ არის.
ბიჭვინთის არქეოლოგიური გათხრები მიმდინარეობდა 1952 წლიდან (ა. აფაქიძე — 1952-1974 ხელმძღვანელი, 1975 წლიდან — კონსულტანტი; გ. ლორთქიფანიძე — 1975 წლიდან ხელმძღვანელი). მრავალრიცხოვანი არქეოლოგიური მონაპივარი (წითელლაკიანი კერამიკა, ნუმიზმატიკური მასალა. ბერძნულ-ლათინური წარწერათა ფრაგმენტები და სხვა) გვიჩვენებს, რომ ბიჭვინთა მძლავრი კულტურისა და სავაჭრო სახელოსნო ცენტრი გვიანდელ ანტიკურ ხანაში. გამოვლინდა II-IV საუკუნეების ციხე, რომლის კედლები, კონტრფორსებითა და კოშკებით არის გამაგრებული. გალავნის შიგნით განლაგებული ყოფილა ნაგებობათა მთელი სისტემა — საცხოვრებელი სახლები, სასიმაგრო, საკულტო და სამეურნეო დანიშნულების ნაგებობანი (აბანო, მარანი, კერამიკული ქურა, საოქრომჭედლო სახელოსნო და სხვა).
300px|thumb|წმ. ანდრია პირველწოდებულის ტაძარი ბიჭვინთაში არსებული საკანალიზაციო სისტემა მიგვითითებს გვიანდელი ანტიკური ხანის საქალაქო-სანიტარული კულტურის მაღალ დონეზე, ნაქალაქარის გარეთ, ასევე გალავნით შემოზღუდულ ტერიტორიაზე, აღმოჩენილია ქრისტიანული ტაძრის — სამნავიანი ბაზილიკის ნანგრევები, რომელსაც შვერილი ხუთწახნაგოვანი აფსიდი ჰქონია. შუა ფართო ნავი გვერდის ნავებისაგან ხუთი წყვილი ბურჯით იყო გამოყოფილი. დასავლეთის მხრიდან ტაძარს ნართექსი ეკვროდა, რომელიც ნავებს 3 შესასვლელით უკავშირდებოდა. ტაძარი V საუკუნეს მიეკუთვნებოდა. იგი აუგუათ, როგორც ჩანს, უფრო ძველი, IV საუკუნის ბაზილიკის ნანგრევებზე, რომელიც რამდენადმე უფრო დიდი ზომისაც ყოფილა და უფრო მდიდრულად მორთულიც. ამას მოწმობს მარმარილოს არქიტექტურული ფრაგმენტები და მოზაიკით შემკული იატაკი.
ძველი ტაძრის დასავლეთით აღმოჩნდა კიდევ ერთი, უფრო მცირე ზომის ტაძრის ნანგრევები; ტაძარი, როგორც ჩანს, VI-VII საუკუნეებში აუგიათ. ბიჭვინთის ცენტრში, ნაქალაქარიდან 300 მ-ზე, ჯვარულ-გუმბათოვანი დიდი ტაძარი დგას (X საუკუნის ბოლო — XI საუკუნის დასაწყისი), რომელსაც აღმოსავლეთით სამი შვერილი აფსიდი აქვს, დასავლეთით ნართექსი. ფართო მრგვალი გუმბათი თავისუფლად მდგარ ორ ბურჯსა და საკურთხეველის აფსიდის კედლის შვერილებს ეყრდნობა. XIX საუკუნის 60-იან წლებში ტაძრის კედლები შეულესავთ და შეუთეთრებიათ, შემორჩენილია XVI საუკუნის კედლის მხატვრობის ფრაგმენტები. ტაძრის ტერიტორიაზე შემონახულია პატარა სამლოცველოები და ეკლესიები. ტყეში, ზღვის პირას, გათხრილია ორაფსიდიანი ტაძრის ნანგრევები (VI საუკუნე).
II-III საუკუნეებიდან ბიჭვინთის ციხეში იდგა რომაელთა გარნიზონი, რომელიც რომის იმპერიის ჩრდილოეთ-აღმოსავლეთ მისადგომებს იცავდა მთიელთა შემოსევებისაგან. ბიჭვინთა ქრისტიანობის ერთ-ერთი უძველესი და ძლიერი ცენტრი იყო. IV საუკუნის I მეოთხედში აქ საეპისკოპოსო კათედრა ყოფილა. ბიჭვინთის ეპისკოპოსი სტრატოფილე 325 წელს ნიკეის I მსოფლიო საეკლესიო კრების მონაწილე იყო. ბიჭვინთა დიდ საეკლესიო ცენტრად დარჩა შუა საუკუნეებშიც.
აფხაზეთის სამეფოს შექმნის შემდეგ ბიჭვინთაში იჯდა აფხაზეთის კათოლიკოსი, ხოლო საქართველოს ერთიანი სამეფოს დაშლის შემდეგ (XV-XVI სს.) — აფხაზეთის კათოლიკოს-პატრიარქი.
აკვარიქვა
აკვარიქვა, აკვარეიქვა — სოფელი აფხაზეთის ავტონომიურ რესპუბლიკაში, გალის მუნიციპალიტეტში (რეფო-შეშელეთის თემი). ზღვის დონიდან 75 მ, შავი ზღვიდან 11 კმ, გალიდან 10 კმ. 2008 წლიდან ოკუპირებულია რუსეთის ფედერაციის მიერ
ბიჭვინთა
ისტორია
საბჭოთა პერიოდში ბიჭვინთა წარმოადგენდა საკავშირო პოლიტიკური ელიტის დასასვენებელ ადგილს. 1963 წელს მიენიჭა დაბის სტატუსი. 1959-1967 წლებში აშენდა მსხვილი საკურორტო კომპლექსი (არქიტექტორი მ. პოსოხინი და სხვები). ბიჭვინთის პანსიონატები გათვლილი იყო 3 ათას დამსვენებელზე. 1974 წელს ბიჭვინთაში გაიმართა შეხვედრა საფრანგეთის პრეზიდენტ ჟორჟ პომპიდუსა და სსრკ–ის გენერალურ მდივანს ლეონიდ ბრეჟნევს შორის. საბჭოთა პერიოდში მოქმედებდა მეფრინველეობის ფერმა და თევზის ქარხანა.
აკვარიქვა
სქოლიო
კატეგორია:რეფო-შეშელეთის თემის სოფლები
ბიჭვინთა
დემოგრაფია
1989 წლის აღწერის მონაცემებით დაბაში ცხოვრობდა 11 000 ადამიანი.
სქოლიო
კატეგორია:გაგრის მუნიციპალიტეტის დაბები კატეგორია:ძველბერძნული ქალაქები კატეგორია:ანტიკური ქალაქები კატეგორია:საქართველოს ისტორიული ქალაქები კატეგორია:შავიზღვისპირა კურორტები კატეგორია:აფხაზეთის ავტონომიური რესპუბლიკის კურორტები
ძვ. წ. 143
გარდაიცვალნენ
*
აბრაამი (გარმელია)
მიტროპოლიტი აბრაამი (ერისკაცობაში — ამირან მამიას ძე გარმელია; დ. 15 ნოემბერი, 1948, სოხუმი) — საქართველოს მართლმადიდებელი ეკლესიის მღვდელმთავარი, დასავლეთ ევროპის ეპარქიის მიტროპოლიტი; ანგელოზის დღე – 22 ოქტომბერი, ქრისტესშობის კვირის წინა კვირა (მამათმთავარი აბრაამის ხსენება).
ბიოგრაფია
ამირანმა 1971 წელს პედაგოგიური ინსტიტუტი, ხოლო 1988 წელს მცხეთის სემინარია დაამთავრა, იმავე წლის 3 იანვარს კი, ბერად აღიკვეცა და აბრაამი ეწოდა. 1988 წლის 28 მაისს ბერდიაკვანი აბრაამი მღვდელმონოზონის ხარისხში აიყვანეს. 1989-1990 წლებში სწავლობდა რეგენსბურგის უნივერსიტეტში. 1992 წლის 25 დეკემბერს ეპისკოპოსად დაასხეს ხელი და 1996 წლამდე ნიკორწმინდის ეპარქიის ეპისკოპოსი იყო. ამავდროულად 1993-2003 წლებში თბილისის სასულიერო სემინარიისა და აკადემიის რექტორი იყო. 1995 წელს კი საქართველოს საპატრიარქოს საგარეო ურთიერთობების განყოფილების თავმჯდომარედ დაინიშნა და ეს თანამდებობა 2002 წლამდე ეკავა. 1996-1998 წლებში საგარეჯო-გურჯაანის ეპისკოპოსი გახდა, რასაც 1998 წელს მთავარეპისკოპოსობა მოჰყვა და გადაყვანილ იქნა ჭიათურის ეპარქიის მმართველად. 2000 წელს აყვანილ იქნა მიტროპოლიტის წოდებაში. 2002 წელს კი, დასავლეთ ევროპის მიტროპოლიტი გახდა და დღემდე ამ ეპარქიას ხელმძღვანელობს.
მიღებული აქვს კონსტანტინოპოლის, საქართველოს, რუსეთისა და რუმინეთის ეკლესიათა ჯილდოები.
რესურსები ინტერნეტში
კატეგორია:ქართველი ეპისკოპოსები კატეგორია:დაბადებული 1948 კატეგორია:ქართველი ეპისკოპოსები კატეგორია:დაბადებული 15 ნოემბერი კატეგორია:გარმელიები
ჯაფარ ჯაბარლი
ჯაფარ ჯაბარლი (Cəfər Qafar oğlu Cabbarlı; დ. 20 მარტი, 1899 — გ. 31 დეკემბერი, 1934, ბაქო) — აზერბაიჯანელი დრამატურგი, პოეტი და პროზაიკოსი, თეატრისა და კინოს კრიტიკოსი, მთარგმნელი, სცენარისტი, ჟურნალისტი, მსახიობი, რეჟისორი. აზერბაიჯანის სსრ დამსახურებული არტისტი (1933).
ბიოგრაფია
ჯაფარ ჯაბარლი დაიბადა 1899 წლის 20 მარტს ბაქოს გუბერნიის დასახლებაში, სოფელ ხიზიში (ამჟამად რაიონის ცენტრი), ღარიბი გლეხის ოჯახში. მას შემდეგ რაც ქვანახშირის მაღაროელმა მამამ მხედველობა დაკარგა, ოჯახი იძულებული გახდა ბაქოში გადასულიყო. მამა გარდაიცვალა, როდესაც ჯაფარი 3 წლის იყო. ოჯახის მთელი ტვირთი დედას, ქალბატონ შაჰბიკას დააწვა. იგი შეძლებულ ოჯახებს სარეცხს ურეცხავდა, აცხობდა პურს. ჯაფარი თავიდან ყურანს სწავლობდა, შემდეგ შევიდა ბადალ-ბეკის სკოლაში, სადაც მას მიქაილ მუშფიგის მამა ებდულქადირ ისმაილზადე ასწავლიდა.
განათლება
ბმული=//upload.wikimedia.org/wikipedia/commons/thumb/d/dd/C%C9%99f%C9%99r_Cabbarl%C4%B1_%282%29.jpg/180px-C%C9%99f%C9%99r_Cabbarl%C4%B1_%282%29.jpg|მარცხნივ|მინი|245x245პქ| ჯაფარ ჯაბარლი ახალგაზრდობაში ჯაფარი შევიდა სამკლასიანი „მე-7 მუსლიმური და რუსული" სკოლის პირველ კლასში, რომელიც გაიხსნა 1905 წელს ჰაჯი მამედჰუსეინ ბადალოვის კერძო საკუთრებაში. ჯაფარის პირველი მასწავლებლები იყვნენ პედაგოგი-მწერალი სულეიმან სანი ახუნდოვი, აბდულა შაიგი, რაჰიმ ბეი შიხლინსკი, ალიმამედ მუსტაფაევი. სკოლა ჯაბარლიმ 1908 წელს დაამთავრა და გარკვეული პერიოდი ოჯახს ეხმარებოდა. მოგვიანებით სწავლობდა ბაქოს ალექსეევის სახელობის მე-3 უმაღლეს დაწყებით სკოლაში, რომელიც 1915 წლის 2 აპრილს დაამთავრა.
1915 წელს მწერალი შევიდა ბაქოს პოლიტექნიკური სასწავლებლის ელექტრომექანიკის განყოფილებაზე და სწავლა დაასრულა 1920 წლის 6 მაისს, მიიღო სერტიფიკატი და მოწმობა. შემდეგ ჩაირიცხა აზერბაიჯანის სახელმწიფო უნივერსიტეტის მედიცინის ფაკულტეტზე. თუმცა მან დაწერა განცხადება და დატოვა ფაკულტეტი. 1923 წლის სექტემბრიდან ჯაბარლიმ დაიწყო ლექციების მოსმენა ბაქოს თურქულ თეატრალურ სკოლაში, რათა გაცნობოდა სასცენო სამყაროსა და თეატრის ისტორიას. პარალელურად 1924 წელს სწავლა განაგრძო აზერბაიჯანის სახელმწიფო უნივერსიტეტის აღმოსავლეთის ფაკულტეტის ისტორიის ფაკულტეტზე.
1915-1920 წლები ჯაფარ ჯაბარლის არა მხოლოდ სტუდენტობის წლები იყო, არამედ ის პერიოდი, როდესაც იგი ლიტერატურასა და ხელოვნებაში მოვიდა. ერთმანეთის მიყოლებით წერდა აზერბაიჯანულ ნაწარმოებებს, როგორიცაა: „ოქტაი ელ-ოღლი“, „ნასრედინ-შაჰი“, „ქალწულის კოშკი“, „აიდინი“, „ბაქოს ომი“.
ოჯახი
1924 წელს ჯაფარის უფროსი ძმა ჰუსეინგულუ გარდაიცვალა. ამ სიკვდილმა ჯაფარზე ძალიან იმოქმედა, რადგან ჰუსეინგულუ ძმობასთან ერთად მისი აღმზრდელიც იყო. ჯაფარი ოჯახში უმცროსი შვილი იყო.
ჯაფარი 1922 წელს დაქორწინდა თავის ბიძაშვილ სონაზე. ამ ქორწინებიდან მას შეეძინა 2 შვილი — აიდინი და გულარა. მისი უფროსი ვაჟი აიდინ ჯაბარლი დაიბადა 1924 წელს. ის იყო მედიცინის მეცნიერებათა კანდიდატი. ქალიშვილი გულარა ჯაბარლი იყო ფილოლოგი და ჯაფარ ჯაბარლის სახლ-მუზეუმის დირექტორი.
პირველი პერიოდი
ჯაბარლი ლიტერატურაში პოეზიით მოვიდა და მისი პირველი ნაბეჭდი ლექსები 1911 წელს დაიბეჭდა გაზეთ „ჰაგიქათი-აფკარში“, ხოლო 1915 წლის 3 აპრილს ჟურნალ „მაქტაბის“ მე-6 ნომერში დაიბეჭდა ლექსი „გაზაფხული“. ჟურნალმა ჯაბარლის შემოქმედებაში გარკვეული როლი ითამაშა.
ახალგაზრდა ჯაბარლი ხედავდა ადამიანების გაჭირვებას, საზოგადოების დაყოფას ღარიბებად და მდიდრებად, აკვირდებოდა მათ მძიმე და რთულ ცხოვრებას და ცდილობს ეს ყველაფერი ჩაწეროს და გამოხატოს თავისი დამოკიდებულება მათ მიმართ. მან თავისი აზრები აისახა ისეთ ლექსებში, როგორებიცაა „ბორანი ზამთრის ღამეს“, „მათთვის ვინც აღნიშნავს დღესასწაულებს“, „მათხოვარი“ და „წვლილი მუსლიმისთვის, რომელიც ემზადება ნოვრუზის დღესასწაულისთვის“.
პოეტმა თავის ლექსებში აღნიშნა, რომ იმ დროს აქტუალური გახდა ქალის თავისუფლების საკითხი და რომ ქალები ჯერ კიდევ მოკლებული იყვნენ ძირითადი უფლებებს. ზოგჯერ პოეტის კრიტიკა მიმართულია სოციალური და პოლიტიკური საკითხებისკენ და ამხელს სახელმწიფო სტრუქტურაში არსებულ ხარვეზებს.
როგორც ჯაფარ ჯაბარლის პიესებსა და მოთხრობებში, მის სატირულ ლექსებშიც მნიშვნელოვანია კაპიტალიზმის პირობებში ქალებისადმი დამოკიდებულების საკითხი. მწერალი თავის სატირულ ლექსებში აკრიტიკებს თავისი საზოგადოების ნეგატიურ დამოკიდებულებას ქალების მიმართ და მოუწოდებს მათ საკუთარი უფლებების დასაცავად.
ჯაბარლიმ თავისი პირველი ლექსები, მოთხრობები და დრამები 1915-1916 წლებში დაწერა. „ასლანი და ფარჰადი“, მისი ერთ-ერთი პირველი მოთხრობა, დათარიღებულია 1916 წლის 15 ივლისით. მოთხრობის ხელნაწერი „მანსური და სიტარა“ და ასევე ოპერა „სიტარა“ დაიწერა 1915 წლის ბოლოს ან 1916 წლის შუა ხანებში.
მიუხედავად იმისა, რომ ჯაბარლიმ თავისი შემოქმედება პოეზიით დაიწყო, მან დაწერა თავისი ყველაზე ცნობილი ნაწარმოებები დრამის ჟანრში და ცნობილი იყო როგორც აზერბაიჯანელი დრამატურგი და თეატრის მუშაკი. ხედავდა ხალხის წინსვლის მთავარ ხაზს კულტურისა და თეატრის განვითარებაში, მწერალი ერთმანეთის მიყოლებით ქმნიდა ულამაზეს სასცენო ნაწარმოებებს, ასევე მოღვაწეობდა ხელოვნების სხვადასხვა დარგში.
ჯაბარლი შემოქმედების პირველი პერიოდის ნაწარმოებებში საუბრობს საზოგადოებაში არსებულ უსამართლობაზე, გამოხატავს რისხვას და სიძულვილს ნანახი უსამართლობის მიმართ. თავის დრამებში მწერალი გამოხატავდა პროტესტს სოციალური სტრუქტურის მიმართ. იმ ბურჟუაზიული საზოგადოების წინააღმდეგობებზე დაყრდნობით, რომელშიც ის ცხოვრობდა, მან გამოავლინა, რომ ფული და სახელმწიფო, რომელსაც ამ საზოგადოებაში დომინანტური როლი აქვს, არღვევს ადამიანების ზნე-ჩვეულებებს, ამახინჯებს მათ შინაგან სამყაროს და აწამებს ერთგულ, სუფთა გულის ადამიანებს.
Lasioglossum quadrisignatum
Lasioglossum quadrisignatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1853 წელს.
სქოლიო
quadrisignatum
ირაკლი სამსონაძე
ირაკლი სამსონაძე (დ. 31 მაისი, 1961, თბილისი, საქართველოს სსრ) — ქართველი დრამატურგი, მწერალი.
ბიოგრაფია
ირაკლი (ლაშა) გივის ძე სამსონაძე დაიბადა 1961 წლის 31 მაისს. დაამთავრა თბილისის სახელმწიფო უნივერსიტეტის (თსუ) ჟურნალისტიკის ფაკულტეტი (1978-1983).
1985 წელს ჟურნალ “ხელოვნებაში” გამოქვეყნდა მისი პირველი პიესა “შუაღამისას”.
1992-1996 წლებში იყო ალმანახ “დრამატურგიის” მთავარი რედაქტორის მოადგილე, ხოლო 1996-98 წებში – ამავე ალმანახის მთავარი რედაქტორი. ჰყავს მეუღლე და ორი შვილი.
ბეგოთკარის ნამოსახლარი ბორცვი
ბეგოთკარის ნამოსახლარი ბორცვი — არქეოლოგიური ძეგლი დუშეთის მუნიციპალიტეტის სოფელ ბენიან-ბეგონში, მისგან დასავლეთით, ალვის ხეებითა და ბუჩქნარით დაფარულ ბორცვზე შეინიშნება ნაგებობათა ქვაბულები. ალაგ-ალაგ ფიქსირდება კედლის ნაშთებიც. არქეოლოგიური სამუშაოების გარეშე რთულია განისაზღვროს დასახლების ტიპი და ასაკი. არ არის გამორიცხული, რომ აღნიშნულ ბორცვზე პრეისტორიული ხანის ფენებიც დაფიქსირდეს. საჭიროა ჩატარდეს არქეოლოგიური სამუშაოები. უნდა მოხდეს ნაგებობათა მაქსიმალური გამოვლენა, ფიქსაცია და დეტალური აღწერა.
რესურსები ინტერნეტში
კატეგორია:დუშეთის მუნიციპალიტეტის არქეოლოგიური ძეგლები
რიოუნკაკუ
რიოუნკაკუ (იაპ. 凌雲閣, სიტყვასიტყვით: ღრუბლებსაცდენილი კოშკი) — იაპონიის პირველი დასავლური სტილის მაღლივი შენობა, რომელიც ასაკუსას უბანში იდგა ტოკიოში 1890 წლიდან მის დანგრევამდე 1923 წლის კანტოს დიდი მიწისძვრის შედეგად. „ასაკუსა ძუნიკაი“ (浅草十二階?, ასაკუსას თორმეტსართულიანი), როგორც მას მოფერებით ტოკიოელები უწოდებდნენ, ქალაქის ერთ-ერთი ყველაზე პოპულარული სანახაობა იყო და ასევე ახალი ტექნოლოგიების საჩვენებელი ადგილი, ვინაიდან ამ მდებარეობდა იაპონიის პირველი ელექტრიფიცირებული ლიფტი.
კატეგორია:ტოკიოს ცათამბჯენები კატეგორია:1890-იანი წლების არქიტექტურა
ოლავერდი
ოლავერდი — სოფელი საქართველოში, ახალქალაქის მუნიციპალიტეტში, ზაკვის ადმინისტრაციული ერთეულის შემადგენლობაში. მდებარეობს ახალქალაქის პლატოზე, მდინარე ოლავერდის (მდინარე ფარავნის აუზი) ნაპირას, ზღვის დონიდან 1940 მ სიმაღლეზე. ქალაქ ახალქალაქიდან დაშორებულია 14 კილომეტრით.